́ єсѝ моя̀ сла́ва, держа́ва и великолѣ́піе, да не скита́ется сѣ́мѡ и ѻва́мѡ моя̀ душа̀, да не любодѣ́йствуетъ въ ве́щехъ су́етныхъ моѐ се́рдце, да не связу́ется и плѣни́тся вещмѝ мимотеку́щими, да не порабоща́ется и плѣни́тся вещмѝ су́етными и превра́тными, но да тебѐ то́чію єди́нагѡ ти́хагѡ приста́нища все́ю крѣ́постію свое́ю придержи́тся, и никогда́же ѿлуча́ется! ́ки прилѣ́жнѡ гдс̑а молѝ: ́лни бж҃е́ственныя твоея̀ любвѐ ду́шу мою̀, ѽ бж҃е мо́й!изле́й на мя̀ прест҃у́ю твою̀ ми́лость, ѡросѝ во́ду прест҃а́гѡ твоегѡ̀ дх҃а: да́ждь мѝ во́ду прест҃ы́я твоея̀ благода́ти, да́ждь мѝ во́ду сію̀ гдс̑и, да ктому̀ не возжа́жду, ни прихожду̀ къ тлѣ́нныя сея̀ сла́дости кла́дезю, къ студенцу̀ кля́твенному іа́кѡвлю: вся́къ бо пія́й ѿ воды̀ сея̀, земны́хъ сласте́й, возжа́ждется па́ки, а и́же піе́тъ ѿ воды̀ твоея̀ благода́ти, ю́же ты̀ са́мъ дае́ши, не возжа́ждется во вѣ́ки, но бу́детъ въ не́мъ исто́чникъ воды̀ теку́щія въ живо́тъ вѣ́чный , я́же є́сть дх҃ъ ст҃ы́й: да бж҃е́ственныя твоея̀ блгд̑тныя воды̀ прича́стникъ бы́въ, соверше́ннѣ насы́щуся, внегда̀ яви́тмися сла́ва твоя̀